als_Latn dik_Latn ron_Latn
Partizani fiton dhe bind në miqësoren e dytë përgatitore në Antalja të Turqisë. Pas disfatës 3-1 ndaj Fenerbahçes tri ditë më parë, të kuqtë sot mposhtën 2-1 azerët e Gabalas.
Pas një rasti të pastër të shpërdoruar nga Ekuban në të 15-n, azerët gjetën epërsinë me një goditje dënimi të Gveveskirit dy minuta para pushimit.
Mirëpo gëzimi i Kabalës zgjati fare pak, pasi në aksionin pasardhës Ekuban riktheu baraspeshën pas një asisiti të bukur të Jurgen Bardhit.
Në pjesën e dytë, me kalimin e minutave trajneri Sulejman Starova e ndërroi të gjithë ekipin, me përjashtim të Ylber Ramadanit.
Pas disa mundësive të çuara dëm, Partizani gjeti golin e fitores pesë minuta para fundit të kohës së rregullt me një autogol të mbrojtësit Jamalov.
Partizani 2 – 1 Gabala
Ekuban 44’, Jamalov (aut.) 85’ / Gveveskiri 43’
Partizani: Hoxha (Xhika 55’); Ibrahimi (Fejzullahu 46’), Krasniqi (Marku 67’), Atanda (Malota 46’), Kalari (Hakaj 67’); Batha (Cetkoviç 55’), Ramadani, Vila (Ismailaj 85’), Bardhi (Mazrekaj 46’); Fili (Jaupaj 74’), Ekuban (Bonifejs 59’).
Vjen fitorja e parë për edhe për Skënderbeun në Turqi. Pas barazimit pa gola ndaj Bursasporit, korçarët sot mposhtën 3-1 Sumkajitin nga Azerbajxhani.
Hamdi Salihi zhbllokoi ndeshjen në të 20-n, ndërsa pas golit, “Ujqërit” kishin mundësi të dyfishonin rezultatin me Latifin dhe Salihin.
Në pjesën e dytë trajneri Ilir Daja ndryshoi thuajse gjithë skuadrën dhe pikërisht nga lojtarët e stolit erdhën edhe dy golat e tjerë.
Në të 80-n, Gavazaj rikuperoi një top në zonën korçare dhe, pasi përshkoi i vetëm gjithë fushën, pasoi në zonë për Riza Karimin i cili dyfishoi shifrat.
Dy minuta më pas, Çarls Ofoje – sulmuesi tjetër që është në provë – shënoi edhe golin e tretë pas një veprimi të bukur të Idrizajt në krahun e djathtë që e nxori të lirë.
Skuadra azere ngushtoi disavantazhin dy minuta para fundit të kohës së rregullt.
Skënderbeu e nisi ndeshjen me këtë formacion: Shehi; Vangjeli, Jashanica, Radas, Mici; Orelesi, Lilaj, Nimaga; Xhejms, Latifi, Salihi.
Në pjesën e dytë u aktivizuan: Idrizaj, Lulaj, Mustafa, Gavazaj, Plaku, Predesku, Boakai, Serxho, Karimi.
(panorama sport)
(balkanWeb)
als_Latn als_Latn als_Latn als_Latn als_Latn crh_Latn uzn_Latn uzn_Latn als_Latn als_Latn als_Latn als_Latn als_Latn als_Latn als_Latn als_Latn srd_Latn bos_Latn